**Magyar Labdarúgó Szövetség**

Csongrád Megyei Igazgatóság



**U10, U12, U14, U16, U19, Leány U14, Leány U16, Felnőtt női KOROSZTÁLYÚ BAJNOKSÁG**

**Megyei U10, U12, U14, U16, U16, U19, Leány U14, Leány U16, Felnőtt női korosztályú leány ifjúsági, férfi ifjúsági, fiú és leány serdülő, valamint női felnőtt strandlabdarúgó bajnokságok alap versenykiírása   
2018. év**

|  |  |
| --- | --- |
| **Határozat szám** | **ELN-164/1/XV/2017. (12.05)** |
| **Jóváhagyás** | **2018.05.04** |
| **Hatálybalépés** | **2018.05.04** |
| **Érvényesség** | **2018.09.30** |
| **Utolsó módosítás** |  |
| **Verziószám** | **2018/1** |

Tartalom

1. A bajnokság szervezője és rendezője, a bajnokság típusa és hivatalos neve 3

2. A bajnokság célja 3

3. A bajnokság részvételi feltételei 3

4. A verseny nevezési eljárása során betartandó határidők 3

5. A verseny résztvevői 4

6. A bajnokság rendszere 4

7. A bajnokság időrendje 4

8. A bajnokság helyezéseinek eldöntése 4

9. A bajnokság díjazása 5

10. A bajnokság Fair Play versenye 5

11. A bajnokság költségei 5

12. Játékjogosultság 5

13. A labdarúgók felszerelése 5

14. Létesítmény és játéktér 6

15. Média és reklám 6

16. Egyéb rendelkezések 6

17. Záró rendelkezések 8

#### A bajnokság szervezője és rendezője, a bajnokság típusa és hivatalos neve

##### A bajnokságot a Magyar Labdarúgó Szövetség (továbbiakban: MLSZ) írja ki.

##### Szervezésével és működtetésével az MLSZ Csongrád Megyei Igazgatóságát bízza meg.

##### Az MLSZ Csongrád Megyei Igazgatóság Versenybizottságának elnökét és tagjait (2-6 fő) az MLSZ Csongrád Megyei Igazgatóság Elnöksége nevezi ki.

##### A 2018. évi Megyei női és férfi felnőtt, U16 leány ifjúsági, U14 leány serdülő, valamint a fiú serdülő U10, U12, U14, férfi ifjúsági U14, U16 és U19 korosztályú amatőr rendszerű strandlabdarúgó bajnokság.

##### A 2018. évi Megyei női és férfi felnőtt, U16 leány ifjúsági, U14 leány serdülő, valamint a fiú serdülő U10, U12, U14, férfi ifjúsági U14, U16 és U19 korosztályú bajnokság (továbbiakban: bajnokság) hivatalos neve: Strandfoci U…

#### A bajnokság célja

##### 8-19 éves korosztályok versenyeztetése, strandlabdarúgás népszerűsítése;

##### A STRANDLABDARÚGÁS fejlesztésére vonatkozó sportszakmai feladatok megvalósítása;

##### magas színvonalú mérkőzések biztosítása a bajnokságban szereplő labdarúgók számára, megfelelő mérkőzésszámmal;

##### A versenyben résztvevő csapatok teljesítmény sorrendjének objektív megállapítása;

##### a Fair Play elv érvényre juttatása, és a Fair Play magatartásforma népszerűsítése.

#### A bajnokság részvételi feltételei

##### A bajnokságba indulási (nevezési) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. **A nevezési díj összege: 10.000,- Ft/korosztály/csapat**. melyet a nevezés határidejéig az MLSZ Csongrád Megyei Igazgatóság számlájára utal át, vagy fizet meg. Számlaszám:

##### A bajnokságban részt vehet:

###### Az a sportvállalkozás, amellyel szemben a bíróság nem rendelte el a sportszervezet felszámolását, továbbá amely sportszervezet végelszámolás vagy kényszer-végelszámolás alatt nem áll.

###### Az a sportegyesület, amely nem határozta el feloszlását.

###### Az a sportvállalkozás, amelynél végelszámolási eljárás nem indult.

###### A bajnoki év időtartalma alatt a sportszervezet sem a bajnokságba való nevezés, sem a bajnokságban való indulás és részvétel jogát nem ruházhatja át, az erre irányuló szerződés semmis.

#### A verseny nevezési eljárása során betartandó határidők

##### Az MLSZ Csongrád Megyei Igazgatóság által kiadott nevezési lapot, valamint a mellékleteket, a nevezési díj befizetésének igazolását **2018. május 18**-ig kell érkeztetni **papír alapon** az MLSZ Csongrád Megyei Igazgatósághoz.

##### Az MLSZ Csongrád Megyei Igazgatóság Versenybizottsága a beérkezett nevezési dokumentáció feldolgozása után az érintett sportszervezet(ek)et írásban hiánypótlásra szólítja fel (a nevezési lapon megadott faxszámra és/vagy e-mail címre vagy a mindenkor hatályos ügyviteli rendszeren keresztül). A hiánypótlásra történő felhívás kiküldésének határideje: 2018. május 18.

##### További határidők:

|  |  |
| --- | --- |
| hiánypótlások beadása: |  |
| Versenybizottság I. fokú határozat: 2018.május 21. |  |
| fellebbezési határidő: 2018.május 23. |  |
| Fellebbviteli Bizottság II. fokú határozat: 2018. május 31. |  |

##### Nevezés csak hiánytalanul, minden adattal kitöltött nevezési lappal, a szükséges mellékletekkel, valamint a nevezési díj befizetésének igazolásával fogadható el.

##### Hiánypótlás esetén 10.000,- (tízezer) Ft hiánypótlási díj fizetendő. (A hiánypótlási határidő nem vonatkozik a nevezési díjra.)

A hiánypótlási határidő leteltét követően benyújtott dokumentumok nem vehetők figyelembe a fellebbviteli eljárás során.

#### A verseny résztvevői

A versenybe minden sportszervezet benevezhet, aki elfogadja és teljesíti a nevezési feltételeket.

#### A bajnokság rendszere

##### A A különböző (korosztályú) bajnokságokra benevezett csapatokat az MLSZ Csongrád megyei Versenybizottsága a nevezések számától függően erősorrend és/vagy területi elv alapján osztályokba és/vagy csoportokba sorolhatja. A Versenybizottság a lebonyolítás végső módjáról (torna, kupa vagy bajnoki rendszerű) a nevezések elfogadása után, a csapatszámok ismeretében dönt, melyről saját hivatalos csatornáin keresztül folyamatosan tájékoztatja az érintetteket.

##### **A Fiú serdülő U14, a Férfi ifjúsági U16 és U19-es bajnokságok** **lebonyolítását az országos versenykiírás tartalmazza.**

#### A bajnokság időrendje

##### A verseny időtartama: 2018. június 1 – augusztus 31 -ig

##### A játéknapokat a programegyeztető értekezleten véglegesítik a sportszervezetek képviselői.

##### A bajnokságok hivatalos játéknapjai nincsenek meghatározva.

#### A bajnokság helyezéseinek eldöntése

##### A bajnokság során összesen lejátszott forduló mérkőzéseinek eredményei döntik el a bajnokság végső sorrendjét.

##### A mérkőzés rendes játékidejében elért győzelem 3, a hosszabbításban 2, büntetőkkel elért győzelem esetén 1 pont jár a csapatnak. Vereség esetén a csapat nem kap pontot. A helyezések az összpontszámok szerinti rangsor alapján kerülnek meghatározásra (első helyezett: legtöbb szerzett pont; utolsó helyezett: legkevesebb szerzett pont).

##### Azonos pontszám esetén a sorrendet az alábbiak szerint kell megállapítani

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzések pontkülönbsége; |
| 5. az egymás ellen játszott bajnoki mérkőzések gólkülönbsége; |
| 6. az egymás ellen játszott bajnoki mérkőzéseken az idegenben lőtt több gól; |
| 7. a bajnokság fair play értékelésében elért jobb helyezés; |
| 8. sorsolás. |

#### A bajnokság díjazása

##### A helyezést elérő sportszervezetek díjazása:

###### Az első, második és harmadik helyezettek érem díjazásban részesülnek, az alábbiak szerint:

|  |  |
| --- | --- |
| 1. helyezett | 15 db aranyozott érem |
| 2. helyezett | 15 db ezüstözött érem |
| 3. helyezett | 15 db bronzérem |

#### A bajnokság Fair Play versenye

A bajnokságban történt Fair- Play eseményt a Versenybizottság Fair- Play serleggel jutalmazhatja.

#### A bajnokság költségei

##### A mérkőzések pályabérleti díjait az MLSZ Csongrád Megyei Igazgatóság fedezi.

##### A mérkőzések versenyeztetéssel kapcsolatos költségeit a sportszervezetek együttesen, a pályára lépések számával arányosan fizetik meg.

##### A sportszervezeteket terhelik a részvételük kiadásai (utazás, étkezés, szállás stb.), valamint a csapatukat elkísérő szurkolók mellett közreműködő saját biztonsági szolgálatot ellátók költségei

#### Játékjogosultság

##### Európai Unió-beli és azzal azonos elbírálású labdarúgók:

A bajnoki mérkőzéseken a sportszervezet számbeli korlátozás nélkül jogosult azokat a labdarúgóit szerepeltetni, akik az Európai Unió valamely tagállamának állampolgárai, továbbá azon országok állampolgárait, amely országokkal az Európai Unió olyan egyezményes megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkrimináció-mentes elbírálást biztosít a munkakörülmények tekintetében az Európai Unió egész területén. (Ezen pontban meghatározott országok listáját az MLSZ folyamatosan közzéteszi.)

##### Egyéb országok labdarúgói:

Azon országok labdarúgóiból, akik állampolgárságuk alapján kívül esnek a fenti bekezdésben meghatározott országok körén („egyéb országok”), mérkőzésenként legfeljebb 3 labdarúgó szerepeltethető egy időben.

##### A mérkőzéseken pályára lépő játékosoknak strandlabdarúgó-játékengedélyt kell kiváltani.

##### A mérkőzéseken csak és kizárólag azok a játékosok léphetnek pályára, akik a benevezett sportszervezet igazolt strandlabdarúgói.

#### A labdarúgók felszerelése

##### A csapatok kötelesek egységes, a nemzetközi strandlabdarúgó szabályoknak megfelelő sportfelszerelésben pályára lépni (mez ujjakkal, nadrág). A kapusoknak saját számával ellátott kapusmezt kell viselniük. Kivágott hátú megkülönböztető felső nem megengedett.

##### A játékosok a bajnokság során állandó mezszámmal játszanak, mely 1-99-ig egész szám lehet.

##### Minden A labdarúgók sportfelszerelésükön viselhetik az egyesület címerét, valamint reklámot oly módon, hogy az a számozást és a strandlabdarúgó nevét ne zavarja.

##### Minden esetben a pályaválasztó csapat határozza meg, hogy milyen színű felszerelésben játszik. A sportszervezetek a mérkőzés előtt kötelesek egyeztetni a sportfelszerelések színeit. Amennyiben a mérkőzés játékvezetője úgy ítéli meg, hogy a két csapat felszerelésének színösszeállítása zavaró, akkor a vendégcsapat köteles más színű sportfelszerelésben játszani.

#### Létesítmény és játéktér

##### A bajnoki mérkőzéseket az egész bajnoki évben az MLSZ Infrastruktúra Szabályzatának megfelelő játéktéren kell lebonyolítani, a játéktérnek az MLSZ hitelesítésével kell rendelkeznie.

#### Média és reklám

##### A bajnokságban résztvevő sportszervezetek vagyoni értékű jogaikból a TV és a bajnokság névadó szponzori jogait, a bajnoki év teljes időtartamára (2018. június 1. és 2018. augusztus 31.) az MLSZ magához vonja.

##### A sportszervezetek marketing-, reklám- és média kötelezettségeit, feladatait a Reklám- és Marketing Kézikönyv mindenkor hatályos verziója tartalmazza.

##### A bajnokság vagyoni értékű jogainak értékesítéséből származó bevétel elosztási szabályzatát az MLSZ Strandlabdarúgó Szakágvezető javaslata alapján az MLSZ Elnöksége hagyja jóvá.

#### Egyéb rendelkezések

##### Az egyes bajnokságok korosztályi megkötései:

##### 1) Fiú serdülő U10-es bajnokság: 2008. január 1. és 2010. december 31. között születettek;

##### 2) Fiú serdülő U12-es bajnokság: 2006. január 1. és 2008. december 31. között születettek;

##### 3) Fiú serdülő U14-es bajnokság: 2004. január 1. és 2006. december 31. között születettek

4) Férfi ifjúsági U16-os bajnokság: 2002. január 1. és 2004. december 31. között születettek

5) Férfi ifjúsági U19-os bajnokság: 1999. január 1. és 2002. december 31. között születettek

##### 6) Leány serdülő U14-es bajnokság: 2004. január 1. és 2006. december 31. között születettek;

##### 7) Leány ifjúsági U16-os bajnokság: 2002. január 1. és 2004. december 31. között születettek;

##### 8) Női és Férfi felnőtt bajnokság: a mérkőzés napjáig naptári napra betöltött 15. életév.

##### **Fiú serdülő U10 és U12-es korosztályokban egy évvel idősebb lányok is szerepeltethetők.**

##### A mérkőzések játékideje:

##### 1) **Fiú serdülő** **U10 és U12-es bajnokságok:** 3x8 perc, futó órával, hosszabbítás 1x3 perc, majd büntetőrúgások

##### 2) **Fiú serdülő** **U14 bajnokság:** 3x10 perc, futó órával, hosszabbítás 1x3 perc, majd büntetőrúgások

##### 4) **Férfi ifjúsági U16-os bajnokság**: 3x12 perc, futó órával, hosszabbítás 1x3 perc, majd büntetőrúgások

##### 5) **Férfi ifjúsági U19-os bajnokság**: 3x12 perc, futó órával, hosszabbítás 1x3 perc, majd büntetőrúgások

##### 6) **Leány serdülő** **U14-es bajnokság:** 3x8 perc, futó órával, hosszabbítás 1x3 perc, majd büntetőrúgások

##### 7) **Leány ifjúsági U16-os bajnokságok:** 3x10 perc, futó órával, hosszabbítás 1x3 perc, majd büntetőrúgások

##### 8) **Női és Férfi felnőtt bajnokság:** 3x12 perc, futó órával, hosszabbítás 1x3 perc, majd büntetőrúgások

##### Labdaméret

1) Fiú serdülő U10 és U12-es mérkőzéseken 4-es méretű strandlabdarúgó labda

2) További korosztályokban 5-ös méretű strandlabdarúgó labda

##### A mérkőzésen csak azok a strandlabdarúgók játszhatnak, akik rendelkeznek versenyengedéllyel, érvényes sportorvosi igazolással, és azokat a helyszínen be is tudják mutatni, valamint a mérkőzés versenyjegyzőkönyvében kezdő- vagy cserejátékosként szerepelnek, továbbá a mérkőzés kezdetekor játékra készen a pályán vagy a saját technikai zónájukban tartózkodnak.

##### A mérkőzésekre 10 játékos nevezhető, közülük kettőnek kötelezően kapusnak kell lennie.

##### A bajnoki mérkőzéseken elektronikus jegyzőkönyv használata kötelező. Legalább 20 perccel a mérkőzés hivatalos kezdési időpontja előtt kötelesek a csapatok kitölteni a versenyjegyzőkönyvet és az igazolásokat leadni a játékvezetőknek, valamint aláírásukkal jóváhagyni a csapatösszeállításukat.

##### A verseny A bajnokságban résztvevő csapatok – figyelemmel a nemzetközi és a hazai kupaküzdelmekre is – egy nap maximum 3 mérkőzés lejátszására kötelezhetők.

##### Amennyiben az MLSZ Versenybizottsága a mérkőzés előre kisorsolt és kijelölt napját és időpontját megváltoztatja, azt köteles a sportszervezetekkel előre írásban közölni a mérkőzés új időpontja előtt legalább 3 nappal.

##### A sportszervezet valamennyi sportvezetője, játékosa, edzője köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a labdarúgó sportág és a szponzorok, valamint a média jó hírnevét szolgálja.

##### A televíziós közvetítésre kijelölt mérkőzést az egyesületek kötelesek az MLSZ Versenybizottsága által közvetítésre meghatározott időpontban lejátszani.

##### A mérkőzéshez szükséges (a FIFA által előírt) szabályos labdáról a pályaválasztó csapat köteles gondoskodni és köteles 3 db tartalék labdát is biztosítani a mérkőzésekre. A bemelegítéshez használt labdákat minden csapat saját magának biztosítja.

##### A kispadon a cserejátékosokon kívül csak a bajnokság elején leadott, valamint az MLSZ regisztrációs rendszerében nyilvántartási számmal és regisztrációs kártyával rendelkező hivatalos személyek (vezetőedző, pályaedző, orvos, gyúró, technikai vezető) tartózkodhatnak, de maximum 4 fő/csapat hivatalos személy mérkőzésenként, akik közül a mérkőzés folyamán 1 fő adhat állva taktikai vagy technikai utasítást csapatának.

##### A pályákon a reklám elhelyezése az MLSZ hatáskörébe tartozik

##### A bajnoki mérkőzéseken kapott sárga lapos figyelmeztetések esetén a strandlabdarúgó az 5. lapot követően a soron következő egy bajnoki mérkőzésen nem rendelkezik játékjogosultsággal.

##### Fegyelmi ügyekben az MLSZ Fegyelmi Szabályzata az irányadó. A játékos, akit a bajnokság valamely mérkőzésén piros lappal kiállítottak, automatikusan egy mérkőzésre szóló eltiltást kap. Amennyiben a kiállítás súlyos, sportszerűtlen, szándékos sérülést okozó szabálytalanság, a mérkőzés hivatalos személyei, vagy az ellenfél hivatalos személyei ellen elkövetett sportszerűtlenség miatt történik, és ezt a játékvezető rávezeti a mérkőzés hivatalos jegyzőkönyvére, a büntetésről az MLSZ Fegyelmi Bizottsága dönt. Az érintett játékos mindaddig nem léphet pályára, míg a Fegyelmi Bizottság határozatában foglalt eltiltás le nem telik.

##### A bajnokság kezdetét követően a versenykiírásban és a Díjfizetési Rendben meghatározott határidők megsértése fegyelmi eljárást von maga után.

##### Nem megengedett a sportszervezetek, illetve képviselőik (pl.: tulajdonos, vezető, a sportszervezettel szerződéses, vagy alkalmazotti viszonyban lévők) részéről a Játékszabályokban (Laws of the Game) és a fair play követelményekben (FIFA, UEFA és MLSZ Alapszabályok, illetve etikai kódexek) előírtak megszegzése, a játékvezetők működésével kapcsolatos, a fair play szabályait sértő, tiszteletlen magatartás és/vagy a becsület csorbítására alkalmas kommunikáció minden formája.

##### A bajnokság lebonyolításával kapcsolatos, a jelen versenykiírásban nem szereplő kérdésekben az MLSZ érvényes Szabályzatait, a Szabályzatokhoz kapcsolódó Díjfizetési rend előírásait, a labdarúgó sportágra vonatkozó szabályzatokat, valamint a vonatkozó magyar törvényeket és jogszabályokat kell betartani.

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Csongrád Megyei Igazgatóság igazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZ Csongrád Megyei Igazgatóság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.